র্গ্যাল-স্রাস-গ্ঝান-ফান-ম্থা'-য়াস-'ওদ-জের
**র্গ্যাল-স্রাস-গ্ঝান-ফান-ম্থা'-য়াস-'ওদ-জের** (ওয়াইলি: *rgyal sras gzhan phan mtha' yas 'od zer*) (১৮০০-১৮৫৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম স্কু-শোগ্স-দ্গে-মাং-রিন-পো-ছে (ওয়াইলি: *sku shogs dge mang rin po che*) উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের অষ্টম প্রধান ছিলেন এবং এই বিহারের শ্রী সিংহ মহাবিদ্যালয়ের প্রতিষ্ঠাতা ও দ্বিতীয় প্রধান ছিলেন।

প্রথম জীবন
----------

র্গ্যাল-স্রাস-গ্ঝান-ফান-ম্থা'-য়াস-'ওদ-জের ১৮০০ খ্রিষ্টাব্দে তিব্বতের দ্গে-মাং-স্কাম-ছুং (ওয়াইলি: *dge mang skam chung*) নামক স্থানে জন্মগ্রহণ করেন। তার পিতার নাম ছিল ত্শে-দ্বাং-নোর-বু (ওয়াইলি: *tshe dbang nor bu*) এবং মাতার নাম ছিল কার্মা-ছোস-স্গ্রোন (ওয়াইলি: *karma chos sgron*)। শৈশবে তার পিতা দস্যুদলের হাতে নিহত হলে তিনি ধর্মীয় জীবনের পথ বেছে নেন। এই সময় র্দো-ব্লা-'জিগ্স-মেদ-স্কাল-ব্জাং (ওয়াইলি: *rdo bla 'jigs med skal bzang*) নামক এক ভিক্ষু তাকে র্দ্জোগ্স-ছেন বৌদ্ধবিহার নিয়ে যান যেখানে তাকে গ্তের-ব্দাগ-গ্লিং-পা-'গ্যুর-মেদ-র্দো-র্জে (ওয়াইলি: *gter bdag gling pa 'gyur med rdo rje*) নামক মিন্দ্রোলিং বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করা হয়। 'জিগ্স-মেদ-র্গ্যাল-বা'ই-ম্যু-গু (ওয়াইলি: *'jigs med rgyal ba'i myu gu*), জিগ্স-মেদ-ঙ্গো-ম্ত্শার-র্গ্যা-ম্ত্শো (ওয়াইলি: *'jigs med ngo mtshar rgya mtsho*), সেং-ফ্রুগ-পে-মা-ব্ক্রা-শিস (ওয়াইলি: *seng phrug pe ma bkra shis*), প্রথম র্দো-গ্রুব-ছেন রিন-পো-ছে (ওয়াইলি: *rdo grub chen rin po che*) 'জিগ্স-মেদ-'ফ্রিন-লাস-'ওদ-জের (ওয়াইলি: *'jigs med 'phrin las 'od zer*) প্রভৃতি বিখ্যাত লামারা তার উল্লেখযোগ্য শিক্ষক ছিলেন।

অবদান
-----

র্গ্যাল-স্রাস-গ্ঝান-ফান-ম্থা'-য়াস-'ওদ-জের তার সময় প্রচলিত র্ন্যিং-মা ধর্মসম্প্রদায়ের সমস্ত গ্রন্থগুলি সম্পাদনার জন্য বিখ্যাত ছিলেন। ১৮৪২ খ্রিষ্টাব্দে একটি ভয়াবহ ভূমিকম্পে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনের দায়িত্ব নেন। ১৮৪৮ খ্রিষ্টাব্দে তিনি এই বিহারে শ্রী সিংহ মহাবিদ্যালয় প্রতিষ্ঠা করেন এবং পরবর্তীকালে এই মহাবিদ্যালয়ের দ্বিতীয় প্রধানের দায়িত্ব পালন করেন। এই মহাবিদ্যালয়ের পরবর্তী প্রধানেরা তার অন্যতম শিষ্য ছিলেন। এছাড়াও তিনি র্দ্জোগ্স-ছেন বৌদ্ধবিহারের অষ্টম প্রধানের দায়িত্ব পালন করেন। তিনি গুহ্যগর্ভতন্ত্রের ওপর গ্সাং-স্ন্যিং-স্প্যি-দোন (ওয়াইলি: *gsang snying spyi don*) নামক একটি গ্রন্থ রচনা করেন। তিনি পরবর্তীকালে দ্গে-মাং-স্কাম-ছুং (ওয়াইলি: *dge mang skam chung*) নামক স্থানে একটি মঠ স্থাপন করেন।

তথ্যসূত্র
---------

1. 1 2  Chhosphel, Samten (ডিসেম্বর ২০১১)। "Gyelse Zhenpen Taye Ozer"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৮-২২।

আরো পড়ুন
---------

* Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, vol. 4, p. 473. TBRC W1KG10294.
* Nyoshul Khenpo. 2005. A Marvelous Garland of Rare Gems. Richard Barron, trans. Junction City, California: Padma Publication, pp. 404–406

|
|  |
| পূর্বসূরী--- | **র্গ্যাল-স্রাস-গ্ঝান-ফান-ম্থা'-য়াস-'ওদ-জের  প্রথম স্কু-শোগ্স-দ্গে-মাং-রিন-পো-ছে** | উত্তরসূরীব্স্তান-পা'ই-ন্যি-মা |
|

|
|  |
| পূর্বসূরীমি-'গ্যুর-নাম-ম্খা'ই-র্দো-র্জে | **র্গ্যাল-স্রাস-গ্ঝান-ফান-ম্থা'-য়াস-'ওদ-জের  র্দ্জোগ্স-ছেন বৌদ্ধবিহারের অষ্টম প্রধান** | উত্তরসূরীথুব-ব্স্তান-ছোস-ক্যি-র্দো-র্জে |
|

|
|  |
| পূর্বসূরীসেং-ফ্রুগ-পে-মা-ব্ক্রা-শিস | **র্গ্যাল-স্রাস-গ্ঝান-ফান-ম্থা'-য়াস-'ওদ-জের  শ্রী সিংহ মহাবিদ্যালয়ের দ্বিতীয় প্রধান** | উত্তরসূরীরিগ-'দ্জিন-ব্জাং-পো |
|

| * দে
* স
স্কু-শোগ্স-দ্গে-মাং-রিন-পো-ছে |
| --- |
| 
* ১) র্গ্যাল-স্রাস-গ্ঝান-ফান-ম্থা'-য়াস-'ওদ-জের
* ২) ব্স্তান-পা'ই-ন্যি-মা
* ৩) গার-দ্বাং-লাস-রাব-গ্লিং-পা
* ৪) কুন-ব্জাং-পে-মা-দ্বাং-ছেন

 |  |